Pat Mitchell: Dakle, mnogo sam razmišljala o ženskom prijateljstvu
i, usput, ove dvije žene,
čast mi je što to mogu reći,
jako dugo su moje prijateljice.
Jane Fonda: Da, jesmo.
PM: A nešto što čitam o ženskom prijateljstvu
je nešto što je Cervantes rekao.
Rekao je: "Možeš mnogo toga zaključiti o nekome",
u ovom slučaju o ženi,
"na osnovu toga s kim se druži."
Pa, započnimo --
(Smijeh)
JF: Nadrapale smo.
Lily Tomlin: Dodaj mi jednu vodu,
jako sam žedna.
(Smijeh)
JF: Oduzimaš nam vrijeme.
Imamo vrlo ograničeno --
LT: Samo njeno prisustvo isisava život iz mene.
(Smijeh)
JF: Tek ćeš vidjeti.
Kako bilo, ispričavam se.
PM: Recite mi, što tražite kod prijatelja?
LT: Tražim nekoga tko se zna zabavljati,
tko je odvažan,
tko je susretljiv, razumije se u politiku,
tko ima imalo strasti za ovaj planet,
tko je pristojan, ima osjećaj za pravdu
i tko me smatra vrijednom pažnje.
(Smijeh)
(Pljesak)
JF: Znate, razmišljala sam jutros,
ne znam ni što bih radila bez svojih prijateljica.
Mislim, to je ono: "Imam prijatelje, dakle, postojim."
LT: (Smijeh)
JF: Ne, istina je.
Ja postojim jer imam prijateljice. One...
Ti si jedna od njih.
Ne znam za tebe, ali kako bilo --
(Smijeh)
Znate, zbog njih sam jača, pametnija,
hrabrija.
Potapšaju me po ramenu kad možda ne idem u pravom smjeru.
A većinom su i prilično mlađe od mene.
Znate? Mislim, lijepo je to... LT: Hvala ti.
(Smijeh)
JF: Ne, zaista, i ti si dio toga jer, slušaj, znaš,
lijepo je i dalje imati nekoga blizu sebe za igru i učenje
kada se bližite kraju.
Približavam se, stići ću tamo prije tebe.
LT: Ne, drago mi je što stariš paralelno sa mnom.
(Smijeh)
JF: Pokazujem ti kako.
(Smijeh)
LT: Pa, zaista to radiš i radila si.
PM: Dakle, kako starimo
i kako prolazimo kroz različite vrste životnih iskustava,
što radite kako biste održale prijateljstvo vitalnim i živim?
LT: Pa, morate koristiti mnogo --
JF: Ne poziva me često k sebi, to vam mogu reći.
LT: Moram dosta koristiti društvene mreže.
Ti, tiho tamo. I tako --
(Smijeh)
LT: I pregledam mailove, SMS-ove,
kako bih našla prijatelje
i odgovorila im što je brže moguće,
jer znam da im je potreban moj savjet.
(Smijeh)
Potrebna im je moja podrška,
jer su moji prijatelji većinom pisci, aktivisti ili glumci,
a ti si sve to,
i čitav niz drugih opisnih fraza,
i želim ti odgovoriti što je prije moguće,
želim da znaš da sam tu za tebe.
JF: Koristiš li emotikone?
LT: Oh... JF: Ne?
LT: Sram me je. JF: Ja baš volim emotikone.
LT: Ne, ja ispisujem...
Ispisujem svoje izraze sreće, čestitke
i tugu.
JF: Ispisuješ sve --
LT: Ispisujem svako slovo.
(Smijeh)
JF: Kakva puritanka.
Znate, kako starim,
sve više razumijem značaj prijateljstva
i zato se zaista trudim
dogovarati susrete i ne dozvoliti da prođe previše vremena.
Puno čitam,
kao što Lily i predobro zna,
knjige koje mi se svide šaljem prijateljicama.
LT: Kad smo saznale da ćemo biti ovdje,
poslala si mi puno knjiga o ženama i ženskim prijateljstvima,
i bila sam iznenađena tolikim brojem knjiga,
koliko je istraživanja napravljeno u zadnje vrijeme.
JF: I jesi li mi bila zahvalna? LT: Bila sam zahvalna.
(Smijeh)
PM: I --
LT: Čekajte, ne, ovo je zaista važno jer ovo je još jedan primjer
kako su žene zapostavljene, ostavljene po strani, marginalizirane.
Vrlo malo istraživanja je obavljeno na nama,
iako smo volontirale više puta.
JF: To sigurno.
(Smijeh)
LT: Ovo je vrlo uzbudljivo i svima će biti zanimljivo.
Istraživanje Medicinskog fakulteta na Harvardu je pokazalo
da su žene koje imaju bliske prijateljice
manje podložne pogoršanjima --
fizičkim pogoršanjima kako stare,
i češće daju dojam da žive vitalnije, uzbudljivije...
JF: I duže.
LT: Radosnije živote.
JF: Živimo pet godina duže od muškaraca.
LT: Mislim da bih mijenjala godine za užitak.
(Smijeh)
LT: Ali najvažniji dio je da su otkrili,
rezultati su bili tako uzbudljivi i tako uvjerljivi,
istraživači su otkrili
da je odsustvo bliskih prijateljica štetno za vaše zdravlje,
jednako koliko i pušenje ili prekomjerna težina.
JF: Tu je i još nešto...
LT: Rekla sam svoje pa...
(Smijeh)
JF: U redu, poslušaj sada moj dio, jer ima tu još nešto.
Jer oni su jedino, godinama, desetljećima,
jedino su istraživali muškarce kada su pokušavali razumjeti stres,
tek su nedavno počeli istraživati što se događa ženama kad su pod stresom,
i ispostavilo se da kada smo mi žene pod stresom,
naša tijela preplavi oksitocin.
To je hormon dobrog raspoloženja, koji smiruje i umanjuje stres.
Njegova razina raste i kada smo s prijateljicama.
I mislim da je to jedan od razloga zašto živimo duže.
I žao mi je muškaraca jer oni to nemaju.
Testosteron kod muškaraca smanjuje učinak oksitocina.
LT: Pa kad smo ti, ja i Dolly po cijeli dan...
JF: Oh...
LT: Smijale smo se, da, toliko smo se smijale,
jer imamo toliko toga zajedničkog, a tako smo različite.
Ona je poput holivudske kraljevne,
ja sam poput grube klinke iz Detroita,
ona je dijete s juga, iz siromašnog grada Tennesseeja,
a otkrile smo da smo toliko međusobno u skladu kao žene
i mora da smo,
toliko smo se smijale, da smo si sigurno međusobno produžile živote za desetljeće.
JF: Vjerujem, svakako je bilo mnogo prekriženh nogu.
(Smijeh)
Ako razumijete što želim reći.
LT: Mislim da svi razumijemo što želiš reći.
(Smijeh)
PM: Upravo sada dodajete desetljeća našim životima.
Dakle, među knjigama koje nam je Jane poslala da čitamo o ženskom prijateljstvu,
je knjiga žene kojoj se iznimno divimo, sestre Joan Chittister,
koja je za žensko prijateljstvo rekla
da prijateljice nisu samo društveni čin,
one su duhovni čin.
Razmišljaš li tako o svojim prijateljicama?
Donose li dozu duhovnosti u tvoj život?
LT: Duhovno - apsolutno vjerujem u to.
Jer, osobito ljudi koje dugo poznajete,
s kojima ste provodili vrijeme,
mogu vidjeti njihovu duhovnu bit,
nježnost, ranjivost.
Zapravo, to je vrsta ljubavi, element ljubavi u vezi.
Jednostavno vidim duboko u tvoju dušu.
PM: Misliš li, Jane --
LT: No ja imam supermoći.
JF: Pa, postoje razne vrste prijatelja.
Poslovni prijatelji i prijatelji za zabave,
njih imam puno.
(Smijeh)
No, prijateljstva koja proizvode oksitocin...
Ona imaju nešto duhovno jer otvaraju dušu, zar ne?
Znate, otvaramo se. I...
Otkrila sam da dosta plačem sa svojim bliskim prijateljicama.
Ne zato što sam tužna, već zato što sam dirnuta i inspirirana njima.
LT: A i znaš da će jedna od vas uskoro otići.
(Smijeh)
PM: Pa, nas dvije sjedimo ovdje, Lily, o kojoj pričaš?
(Smijeh)
I uvijek mislim da kad žene pričaju o svojim prijateljstvima,
da muškarci uvijek izgledaju pomalo zbunjeno.
Koje su razlike, po tvom mišljenju,
između muških i ženskih prijateljstava?
JF: Puno je razlika
i mislim da moramo imati puno suosjećanja prema muškarcima --
(Smijeh)
jer nemaju to što mi imamo.
Zbog čega mislim da ranije umiru.
(Smijeh)
Suosjećam s muškarcima
jer žene, ne šalim se, mi --
ženske veze, naša prijateljstva su potpuno razotkrivanje.
Ona nas otkrivaju.
Mi riskiramo ranjivost, nešto što muškarci ne rade.
Mislim, koliko puta sam te pitala: "Kako mi ide?"
"Jesam li ono stvarno zeznula?"
PM: Odlično ti ide.
(Smijeh)
JF: Mislim, mi postavljamo takva pitanja
svojim prijateljicama,
muškarci ne.
Znate, ženska prijateljstva se opisuju kao direktna, licem u lice,
dok su muška prijateljstva više bok uz bok.
LT: Mislim, muškarci uglavnom ne žele otkriti svoje emocije,
žele zakopati dublje osjećaje.
Mislim, to je opća, konvencionalna misao.
Radije bi otišli u svoju mušku pećinu, gledali utakmicu, udarali loptice za golf,
pričali o sportu, lovu, automobilima ili seksu.
Mislim, to je nekako - to je muževnije ponašanje.
JF: Misliš... Pričaju o seksu.
Mislim, mogu dobiti seks
ako uspiju dovesti nekoga u svoju mušku pećinu da -
(Smijeh)
JF: Znate li što mi je ipak vrlo zanimljivo --
psiholozi nisu znali za ovo sve donedavno,
da su muškarci rođeni kao potpuno skloni vezama kao i žene.
Ako pogledate snimke novorođenih dječaka i djevojčica,
vidjet ćete da dječaci, baš kao i djevojčice,
gledaju u majčine oči,
znate, potrebna im je ta međusobna razmjena energije.
Kad majka odvrati pogled, može se vidjeti zaprepaštenje kod djeteta,
čak bi i dječaci zaplakali.
Potrebna im je veza.
Stoga je pitanje: zašto se, kako odrastaju, to mijenja?
A odgovor je u patrijarhalnoj kulturi,
koja govori dječacima i mladim muškarcima
da je potreba za vezom, za razmjenom osjećaja s nekim, za djevojčice.
Da pravi muškarac ne pita za smjer ili ne izražava potrebe,
ne ide liječniku kad se osjeća loše.
Ne traži pomoć.
Jako mi se sviđa jedan citat,
"Muškarci se boje da će, ako postanu 'mi', nestati njihovo 'ja'."
Znate, njihova svijest o sebi.
Dok je svijest o sebi kod žena oduvijek bila nekako porozna.
No naše "mi" je naš spas,
to nas čini jakima.
Nije da smo bolje od muškaraca,
nego ne moramo dokazivati svoju muškost.
LT: I...
JF: To je citat Glorije Steinem.
Dakle, mi izražavamo svoju ljudskost... LT: Znam tko je Gloria Steinem.
JF: Znam da znaš, ali mislim da --
(Smijeh)
Smatram da je to sjajan citat.
Nije da smo bolje od muškaraca, nego ne moramo dokazivati svoju muškost.
A to je zaista važno.
LT: No muškarci su toliko stopljeni s kulturom,
da im je udobno u patrijarhatu.
A mi moramo nešto promijeniti.
JF: Ženska prijateljstva su poput obnovljivih izvora energije.
LT: Pa, to je uzbudljivo kod ove teme.
Zato što naša prijateljstva,
ženska prijateljstva su jednostavno skok u sestrinstvo,
a sestrinstvo može biti vrlo jaka sila,
koja će svijetu dati --
učiniti ga onim što bi trebao biti,
ono što ljudima očajnički treba.
PM: Zato razgovaramo o tome,
jer ženska prijateljstva jesu,
kao što si rekla, Jane,
obnovljivi izvori energije.
Pa kako da iskoristimo tu moć?
JF: Žene su najbrže rastuća populacija na svijetu,
naročito starije žene.
I ako upregnemo svoju snagu, možemo promijeniti svijet.
I znate što? Moramo.
(Pljesak)
I moramo to što prije.
A jedna od stvari koje moramo učiniti,
a mi to, kao žene, možemo,
mi na neki način postavljamo potrošačke standarde.
Moramo smanjiti potrošnju.
Mi u zapadnom svijetu moramo smanjiti potrošnju,
a kada kupujemo stvari, trebamo kupovati ono što je proizvedeno lokalno,
kada kupujemo hranu, trebamo kupovati onu koja je uzgajana lokalno.
Mi smo ti koji se moramo maknuti s energetske mreže.
Moramo prestati ovisiti o fosilnim gorivima.
A kompanije za fosilna goriva,
one poput Exxona, Shell Oilsa i njima sličnih negativaca,
jer oni to jesu,
reći će nam da to ne možemo napraviti a da se ne vratimo u kameno doba.
Znate, da alternativni izvori još uvijek nisu dovoljno dobri,
što nije točno.
Danas postoje države u svijetu
koje uglavnom žive na obnovljivoj energiji i sasvim im je dobro.
I govore nam da, ako se odviknemo od fosilnih goriva,
da ćemo se vratiti u kameno doba,
a zapravo, ako počnemo koristiti obnovljivu energiju,
umjesto što bušimo po Arktiku...
LT: O, bože.
JF: I da ne bušimo po naftnom pijesku Alberte --
Tako je.
Bit ćemo,
imat ćemo više demokracije, više posla i više blagostanja,
a žene su te koje će to predvoditi.
LT: Možda imamo impuls da započnemo treći val feminističkog pokreta
s našim sestrinstvima širom svijeta,
sa ženama koje ne vidimo, sa ženama koje možda nikad ne upoznamo,
ali se na taj način udružimo
jer
Aristotel je rekao,
većina ljudi,
ljudi bi umrli bez muških prijatelja.
Glavna riječ ovdje je "muških".
Smatrali su da bi prijateljstva trebala biti među jednakima,
a žene nisu smatrane jednakima...
JF: Grci čak nisu smatrali ni da imamo dušu.
LT: Točno. To vam samo pokazuje koliko je Aristotel bio ograničen.
(Smijeh)
I čekajte, ne, ovo je najbolji dio.
Znate, muškarcima su sada potrebne žene.
Planet treba žene.
Ustavu SAD-a su potrebne žene.
Mi nismo čak ni u Ustavu.
JF: Govoriš o Amandmanu o jednakim pravima.
LT: Tako je. JF: Da.
Justice Ginsberg nedavno je rekla nešto u smislu,
u svaki ustav koji je napisan od završetka Drugog svjetskog rata
uvrštena je odredba kojom su žene proglašene građanima jednakog statusa,
no u našem nije tako.
Pa bi bilo dobro početi odatle.
Vrlo, vrlo blago.
JF: Baš tako.
(Pljesak)
A rodna ravnopravnost je poput plime,
podigla bi sve brodove, ne samo žene.
PM: Potrebni su nam novi uzori kako to postići.
Kako da budemo prijatelji,
kako da razmišljamo o moći drugačije,
kao potrošači,
kao građani svijeta,
i zato su Jane i Lily
uzori za ženska prijateljstva
na duge staze,
čak i kad se povremeno ne slažu.
Hvala vam.
Hvala objema.
(Pljesak)
JF: Hvala.
LT: Hvala.
JF: Hvala.
(Pljesak)